1. ------IND- 2018 0211 LV- HU- ------ 20180524 --- --- PROJET

# *TERVEZET*

**A LETT KÖZTÁRSASÁG MINISZTERI TANÁCSA**

2018. [hónap] [nap]-i ... sz. rendelet

Riga (Jegyzőkönyv száma: §)

**Az elhasználódott gumiabroncsokból nyert gumianyagok hulladékstátuszának megszüntetésére irányuló eljárás**

A hulladékkezelésről szóló törvény   
6. cikkének (1)1 bekezdése  
értelmében kiadva

1. A rendelet meghatározza az elhasználódott gumiabroncsokból nyert gumianyagok hulladékstátusza megszüntetésére irányuló eljárást.
2. E rendelet értelmében a másodlagos nyersanyagok elhasználódott gumiabroncsokból összetörés, zúzás, aprítás, vágás vagy szemcsésítés útján nyert gumianyagoknak minősülnek, amennyiben a gumiabroncsok feldolgozása után ezeket az anyagokat, kötőanyagok hozzáadásával vagy anélkül, további felhasználás céljából a piacon történő értékesítésre szánják, és ezek az anyagok megfelelnek a rendelet 1. mellékletében meghatározott kritériumoknak.
3. Az elhasználódott gumiabroncsokból az alábbi másodlagos nyersanyagok nyerhetők:
   1. gumipor: elhasználódott gumiabroncsok 0,8 mm-es részecskékre történő zúzásával nyert gumianyag;
   2. gumipellet: elhasználódott gumiabroncsok 0,9–20 mm-es részecskékre történő szemcsésítésével nyert gumianyag;
   3. gumimulcs: elhasználódott gumiabroncsok 10–50 mm-es, szabálytalan alakú részecskékre történő törésével, zúzásával vagy aprításával nyert gumianyag. Textilekből álló adalékanyag használata megengedett;
   4. gumitörmelék: elhasználódott gumiabroncsok többnyire 50–300 mm-es, szabálytalan alakú részecskékre történő törésével, zúzásával vagy aprításával nyert gumianyag. Fémhuzalokból és textilekből álló adalékanyag használata engedélyezett;
   5. gumiforgács: elhasználódott gumiabroncsok többnyire 300–500 mm-es, szabálytalan alakú részecskékre történő törésével, zúzásával vagy aprításával nyert gumianyag. Fémhuzalokból és textilekből álló adalékanyag használata engedélyezett.
4. A gumianyagok nem minősülnek másodlagos nyersanyagnak, és azokat hulladéknak kell tekinteni abban az esetben, ha azokat az alábbi célokra használják:
   1. égetés, energiakinyeréssel vagy anélkül;
   2. pirolízis, plazmolízis, gázosítás, és olyan hasonló technológiai folyamatok, amelyek során a gumianyag fizikai vagy kémiai tulajdonságai megváltoznak;
   3. hulladéklerakón történő elhelyezés vagy 1 évnél tovább történő tárolás.
5. Az elhasználódott gumiabroncsok feldolgozójának gondoskodnia kell az alábbiakról:
   1. a másodlagos nyersanyagok minden egyes tétele esetében kitöltésre kerül egy nyilatkozat, amely a rendelet 2. mellékletében meghatározottak szerint igazolja, hogy a másodlagos nyersanyagok megfelelnek a rendelet 1. mellékletében szereplő, a hulladékstátusz megszüntetésére vonatkozó kritériumoknak (a továbbiakban: „megfelelőségi nyilatkozat”);
   2. az újrahasznosítható elhasználódott gumiabroncsokat a környezetvédelmi statisztikák hivatalos formanyomtatványaira vonatkozó szabályokkal és rendeletekkel összhangban nyilvántartásba veszik;
   3. a szállítás során a másodlagos nyersanyagok minden egyes tételét a megfelelőségi nyilatkozat egy nyomtatott példánya kíséri, lehetővé téve a Lett Köztársaság Állami Környezetvédelmi Szolgálata számára a megfelelőségi nyilatkozat eredeti példánya bemutatásának az elhasználódott gumiabroncsok feldolgozója számára történő előírását.
6. Az elhasználódott gumiabroncsok feldolgozójának a megfelelőségi nyilatkozatot a kibocsátás dátumától számított 5 évig kell megőriznie, és azt a hulladékkezelésért felelős illetékes hatóságok kérésére 10 munkanapon belül be kell mutatnia.
7. A megfelelőségi nyilatkozatot elektronikusan, az elektronikus dokumentumokra vonatkozó szabályokkal és rendeletekkel összhangban kell elkészíteni.
8. Az elhasználódott gumiabroncsok feldolgozójának a másodlagos nyersanyagok minden egyes tételéhez mellékelnie kell a termék műszaki leírását.
9. A másodlagos nyersanyagok Lettországba történő behozataláért felelős személynek meg kell győződnie arról, hogy az elhasználódott gumiabroncsok feldolgozója a másodlagos nyersanyagok minden egyes tételéhez mellékelte a szállítmány fizikai és kémiai tulajdonságaival, és az elhasználódott gumiabroncsok feldolgozójával kapcsolatos információkat tartalmazó nyilatkozatot.
10. A másodlagos nyersanyagok Lettországba történő behozataláért felelős személynek a rendelet 9. bekezdésében említett nyilatkozatot a kiállítás évétől számított 5 évig meg kell őriznie, és azt a hulladékkezelésért felelős illetékes hatóságok kérésére 10 munkanapon belül be kell mutatnia.
11. A hulladékká vált gumiabroncsok feldolgozása nyomon követhetőségének biztosítása érdekében az elhasználódott gumiabroncsok feldolgozójának minőségirányítási rendszert kell bevezetnie. A másodlagos nyersanyagok minősége, valamint fizikai és kémiai tulajdonságai tekintetében az elhasználódott gumiabroncsok feldolgozójának be kell tartania a másodlagos nyersanyagok vásárlója által támasztott követelményeket.
12. A minőségirányítási rendszernek tartalmaznia kell az elhasználódott gumiabroncsok feldolgozásának részletes leírását az alábbiak szerint:
    1. az elhasználódott gumiabroncsok feldolgozása minőségének az e rendelet 1. melléklete szerinti nyomon követésének ismertetése;
    2. az alkalmazott mintavételi módszerek, a mintákon végzett fizikai és kémiai vizsgálatok, a másodlagos nyersanyagok címkézése, a csomagolási és tárolási folyamatok ismertetése;
    3. az elhasználódott gumiabroncsokra vonatkozó megfelelőségi és visszautasítási kritériumok, az elhasználódott gumiabroncsok megfelelőségének értékelésére szolgáló ellenőrző intézkedések, és az ellenőrző intézkedések eredményei dokumentálásának módjai;
    4. az elhasználódott gumiabroncsok teljes feldolgozási ciklusának leírása, beleértve a feldolgozásból származó hulladéknak a feldolgozást követő kezelését és tárolását, valamint a másodlagos nyersanyagok lehetséges értékesítésére vonatkozó információkat;
    5. a másodlagos nyersanyagok minőségére vonatkozó megfelelőségi kritériumok, és a rendelet 1. melléklete szerinti önellenőrzési kritériumok;
    6. a hulladékká vált gumiabroncsok feldolgozójának azon alkalmazottait tartalmazó lista, akik az elhasználódott gumiabroncsok feldolgozásának egyes szakaszaiért felelősek;
    7. a feldolgozásra kerülő elhasználódott gumiabroncsok lehetséges mennyisége.
13. Az elhasználódott gumiabroncsok feldolgozójának a rendelet 12. bekezdésében meghatározott, az elhasználódott gumiabroncsok feldolgozásával kapcsolatos információkat a másodlagos nyersanyagok adott tételének átvételét követő 5 évig meg kell őriznie.
14. Az elhasználódott gumiabroncsok feldolgozójának minden évben, továbbá a másodlagos nyersanyagokhoz kapcsolódó technológiai folyamatok jelentős változása, valamint a másodlagos nyersanyagok fizikai vagy kémiai tulajdonságainak megváltozása esetén felül kell vizsgálnia a minőségirányítási rendszert.
15. Annak ellenőrzése érdekében, hogy az elhasználódott gumiabroncsok megfelelnek-e az e rendeletben foglalt követelményeknek, a hulladékkezelésért felelős illetékes hatóságok írásos kérésére az elhasználódott gumiabroncsok feldolgozójának, vagy a másodlagos nyersanyagok Lettországba történő behozataláért felelős személynek hozzáférést kell biztosítania az elhasználódott gumiabroncsok feldolgozásához és tárolásához kapcsolódó valamennyi területhez, helyiséghez és dokumentumhoz.
16. Az elhasználódott gumiabroncsok feldolgozójának tájékoztatnia kell a másodlagos nyersanyagok vásárlóját arról, hogy az elhasználódott gumiabroncsokat minőségirányítási rendszer keretében dolgozták fel.
17. Abban az esetben, ha az elhasználódott gumiabroncsokból nyert gumianyagok más országokból történő behozatalakor a küldő ország és a célország illetékes hatóságai nem tudnak megállapodni a gumianyag besorolásáról, a hulladékszállításról szóló, 2006. június 14-i 1013/2006/EK európai parlamenti és tanácsi rendelet 28. cikkének (1) bekezdése alkalmazandó.

1. melléklet  
a ..... számú   
minisztertanácsi rendelethez  
(2018. [hónap] [nap])

**Az elhasználódott gumiabroncsokból nyert gumianyagok hulladékstátuszának megszüntetésére vonatkozó kritériumok**

|  |  |
| --- | --- |
| A hulladékstátusz megszüntetésére vonatkozó kritériumok | Önellenőrzési kritériumok |
| 1. Elhasználódott gumiabroncsokból mechanikus feldolgozás útján nyert gumianyagok minőségére vonatkozó követelmények:    1. nem rendelkeznek a hulladékokról és egyes irányelvek hatályon kívül helyezéséről szóló 2008/98/EK európai parlamenti és tanácsi irányelv III. mellékletének felváltásáról szóló, 2014. december 18-i 1357/2014/EU bizottsági rendeletben említett veszélyességi tulajdonságokkal, és nem haladják meg a környezetben tartósan megmaradó szerves szennyező anyagokról és a 79/117/EGK irányelv módosításáról szóló, 2004. április 29-i 850/2004/EK európai parlamenti és tanácsi rendelet IV. mellékletében meghatározott koncentráció-határértékeket;    2. megfelelnek a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2008/EK európai parlamenti és tanácsi rendelet 50. cikkében meghatározott korlátozásoknak;    3. nem tartalmaznak kimutatható mennyiségű olajat és kenőanyagot;    4. a szétválasztás és a mennyiségi meghatározás a típus/méret szerint történik. | A gumianyagok minőségének értékelése az alábbi módon történik:   * szemrevételezés, * fizikai és kémiai tulajdonságok: laboratóriumi vizsgálati jelentések révén, beleértve a másodlagos nyersanyagok vásárlóinak műszaki specifikációiban meghatározottakat. A másodlagos nyersanyagok vásárlójának kérésére egyéb laboratóriumi vizsgálatok is elvégezhetők a másodlagos nyersanyagok vásárlójának további előírásai szerint.   Az elhasználódott gumiabroncsokból nyert másodlagos nyersanyagok minden típusa esetében el kell végezni a reprezentatív minták vizsgálatát.  A reprezentatív mintákat a minőségirányítási rendszer részeként részletesen ismertetett mintavételi eljárás (az alkalmazott mintavételi módszerek, mintavételi gyakoriság, méret, minták típusa és száma, statisztikai elemzés stb.) szerint kell levenni.  A fizikai és kémiai tulajdonságokat laboratóriumban kell vizsgálni.  A másodlagos nyersanyagokra vonatkozó, a melléklet 1. bekezdésében meghatározott megfelelőségi kritériumokat a működetett minőségirányítási rendszer keretében kell bevezetni és ismertetni. |
| 1. A másodlagos nyersanyagokká újrahasznosított hulladékra vonatkozó követelmények:    1. kizárólag a szabályokban és rendeletekben meghatározottak szerinti hulladékbesorolásnak és veszélyeshulladék-tulajdonságoknak megfelelő elhasználódott gumiabroncsok használhatók;    2. a veszélyes anyagokkal vagy veszélyes hulladékkal szennyeződött elhasználódott gumiabroncsok nem használhatók. | A gumianyagok minőségét szemrevételezéssel kell értékelni.  Az átvett és feldolgozott elhasználódott gumiabroncsok mennyiségét a környezetvédelmi statisztikák hivatalos formanyomtatványaira vonatkozó szabályokkal és rendeletekkel összhangban nyilvántartásba kell venni. |
| 1. Az elhasználódott gumiabroncsokat az alábbiak szerint kell feldolgozni:   3.1. az idegen tárgyakat, így például a köveket, fémdarabokat és törmelékeket el kell távolítani;  3.2. az alkalmazott módszerek és eljárások nem lehetnek negatív hatással a környezetre;  3.3. a hulladék kezelésére vonatkozó szabályokat és rendeleteket be kell tartani. | A gumiabroncsokat mechanikusan vagy manuálisan meg kell tisztítani. |

2. melléklet  
a ..... számú   
minisztertanácsi rendelethez  
(2018. [hónap] [nap])

**Annak igazolására szolgáló nyilatkozat, hogy a másodlagos nyersanyagok megfelelnek a hulladékstátusz megszüntetésére vonatkozó kritériumoknak**

|  |  |
| --- | --- |
| 1. | Az elhasználódott gumiabroncsok feldolgozójának adatai: |
| Jogi személy neve:  Nyilvántartási szám: |
| Tényleges cím: |
| Székhely: |
| Kapcsolattartó: |
| Telefon: |
| E-mail: |
| 2. | A másodlagos nyersanyagok vásárlójának műszaki specifikációjában meghatározott technikai követelmények, ideértve az összetételt, a méretet, az adalékanyagokat, a fizikai és kémiai tulajdonságokat stb. (kérjük, adja meg a technikai követelményeket):  Az elhasználódott gumiabroncsokból nyert másodlagos nyersanyagok megfelelnek a műszaki specifikációban meghatározott követelményeknek. |
| 3. | Szállítmány mérete kg-ban: |
| 4. | Az elhasználódott gumiabroncsokból nyert másodlagos nyersanyagok megfelelnek a hulladékstátusz megszüntetésére vonatkozó követelményeknek. \* |
| 5. | Az elhasználódott gumiabroncsok feldolgozója a minőségirányítási rendszernek megfelelően működik. |
| 6. | A szállítmányban lévő másodlagos nyersanyagokat kizárólag közvetlen használatra szánják (kérjük, adja meg, milyen célra szánják a másodlagos nyersanyagokat): \_\_\_\_\_\_\_\_\_\_\_\_\_\_\_\_\_\_ |
| 7. | Az elhasználódott gumiabroncsok feldolgozójának nyilatkozata:  Ezúton megerősítem, hogy a nyilatkozatban megadott adatok valósak és hiánytalanok. |
| 8. | Egyéb információk. |
| 9. | A gazdasági szereplő képviselője:   * Teljes név:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ * Beosztás, aláírás:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Dátum: |
| Aláírás: |

*\* A kritériumokat az elhasználódott gumiabroncsokból nyert gumianyagok hulladékstátuszának megszüntetésére irányuló eljárásról szóló, 2018. [hónap] [nap]-i \_\_\_\_ számú minisztertanácsi rendelet 1. melléklete határozza meg, és azok az elhasználódott gumiabroncsok feldolgozója minőségirányítási rendszerének részét képezik.*